Volkswagen anunța în septembrie că-și accelerează trecerea la autovehicule electrice și intenționează să investească peste 20 miliarde de euro în astfel de autovehicule până în 2030.  Planul VW a venit în urma altor anunțuri similare ale rivalelor germane ale companiei, Mercedes-Benz și BMW.   Și alte companii, printre care Volvo și Jaguar Land Rover, s-au grăbit să se angajeze pe drumul electrificării modelelor viitoare după ce Marea Britanie și Franța au promis să interzică vânzarea de autovehicule pe benzină și diesel până în 2040.